Source: https://kuria-birosag.hu/hu/print/sajto/az-uj-eljarasi-kodexek-segitik-birosagok-munkajat-gyorsabb-es-alaposabb-itelkezest-tesznek
Timestamp: 2019-05-21 05:19:30
Document Index: 1650871

Matched Legal Cases: ['Kúria ', 'Kúria ', 'Kúria ', 'bíróság ', 'Kúria ', 'Kúria ']

Címlap > Az új eljárási kódexek segítik a bíróságok munkáját, gyorsabb és alaposabb ítélkezést tesznek lehetővé
Az Országgyűlés plenáris ülésen számolt be dr. Darák Péter a Kúria 2017. évi, a jogegység biztosítása és az önkormányzati normakontroll körében elvégzett tevékenységéről 2018. december 13-án. Az Országgyűlés valamennyi frakciója akként foglalt állást, hogy támogatják a beszámoló elfogadását a szavazásnál.
A felkészülés igénye határozta meg a 2017-es évet – hangsúlyozta a Kúria elnöke. Dr. Darák Péter elmondta, a tavalyi évet az új eljárásjogi és perrendtartási szabályok hatályba lépésével kapcsolatos szakmai előkészületek jellemezték, felhívta a figyelmet az ügy-befogadási rendet kialakító döntésekre. Szólt a Kúria a jogegység biztosítására irányuló tevékenységéről, az önkormányzati normakontroll érdekében végzett munkáról, a felsőbíróság szervezetével kapcsolatos ügyekről, kiemelt közérdeklődésre számot tartó egyedi ügyekben hozott elvi határozatokat is.
Novemberben az Országgyűlés Igazságügyi Bizottsága egyhangúlag támogatta a Kúria elnökének 2017. évi beszámolóját, amelyről itt olvashat: http://kuria.birosag.hu/hu/sajto/darak-peter-felkeszules-igenye-vezette-....
A Kúria elnökének beszámolói a legfőbb bírói fórum honlapján olvashatók: http://kuria.birosag.hu/hu/a-kuria-elnokenek-beszamoloi.
Az MTI tudósítást itt olvasható.